da fr en da eo en pl fr eo en cs en da en en nl de nn en es pl de fr de en es en da da sl da nl fr da da da da da da da da da da da fr en da eo en pl fr eo en cs en da en en nl de nn en es pl de fr de en es en da da sl da nl fr da en da en en da da da da da da da da da da da da da da da da da da en en es de en da en da en da da da en da en es en da en es en da en da en en en es en en en da en en da en da da da da en en da da en en da en en da en en da da en en da en sv da en en en en en en sv en da da da en da nb da da da de da de da en da en da da en
State of Art gør dig klar til kulden - et kig på den nye efterårs- og vinterkollektion
Hvilken type sommerferie skal være din næste?
FRA LØRDAG TIL LØRDAG – LIDT OM UGEN...
Tag på historisk casino-rejse i Europa
Løsningen mod dine dybe linjer og rynker i...
Home EkviperingGrej & grooming State of Art gør dig klar til kulden – et kig på den nye efterårs- og vinterkollektion
by Nicolai Klingenberg 21. september 2011
written by Nicolai Klingenberg 21. september 2011
Efteråret har for længst meldt sin ankomst, og selvom du måske ikke er den allerstørste fan af de mørkere tider, kan du i stedet kaste din glæde over nye herligheder til garderoben. Jeg har netop fået fingre i lidt materiale fra State of Art, som jeg deler i dagens indlæg. Forvent inspiration til looks, en lille film og et comeback for dunvesten.
Casual, men stadig elegant - en blazer med letknappet cadigan, ternet skjorte og et løst slips gør sig udmærket. Personligt ville jeg overveje at stramme slipset, men det er en smagssag.
Skal jeg pege på nogle fællesnævnere for State of Art, så er det “noget uformelt” – men pænt. Og til mænd, der har lagt hængerøven på hylden, og som gerne vil have noget klassisk og til tider lettere “sporty”, som nu for eksempel sagen herunder:
Da jeg gik i gymnasiet, var dunveste på sit højeste. Efter et fravær på halvandet årti i min garderobe, er den orange sag nu på vej til min garderobe.
Jeg skal blive bedre til at gå med “trøjer” – jeg har en stak liggende, som nærmest aldrig bliver luftet, og jeg kan godt få lidt på “hatten” for altid at gå i det samme (polo eller skjorte), og med den opsang in mente kunne en kabelstrik velsagtens være et bud.
Kabelstrik med høj krave og dyb udskærring findes også i kollektionen - det gør chesterfield sofaen dog ikke...
Hvis jeg trækker i en skjorte uden blazer, så bliver det altid med et opsmøg – jeg ved ikke helt hvorfor, men det er blevet en vane, og jeg synes, det ser pænere og knapt så “sat” ud.
Et par klassiske chinos med skjorte på skjorte kan se således ud - jeg kvitterer med et like.
De ovenstående billeder er fra vinterkollektionen, men der er også en pre-vinter sag, som også er ude nu og her. Den kollektion byder blandt andet på nedenstående…
Looket her er godt nok fra pre-winther kollektion, men ternet opsmøg og en omgang lag på lag er et rigtig godt bud på et afslappet look.
I øvrigt kan strik også bruges som overtøj – jeg faldt over cardigan/jakken herunder med klassiske knaplukning.
Mere strik i en nyfortolkning af en cardigan med klassisk element a la træknapper. Slet, slet ikke tosset.
State of Art er ved få godt fat i flere danske forretninger – udover ovenstående tæller deres sager også 1000 Miglia kollektionen, som koster noget mere. 1000 Miglia er i øvrig tæt forbundet med det italienske løb med selv samme navn, og der arbejdes tæt sammen, når det kommer til både løbsdeltagelse og ekvipering.
Og netop biler – og i særdeleshed vintage Porscher – er en væsentlig del af State of Arts DNA – filmen herunder illustrerer det ganske fint.
Hvis du ikke nåede at se filmen, skal du bare genindlæse siden her – det er drønsmart.
Vil du vide mere om priser, og hvor du kan få sagerne? Så kan de hjælpe hos State of Art på telefonnummer 40 75 25 55. Du finder i øvrigt flere sager på State of Arts hjemmeside.
Slutteligt hører jeg gerne, hvad du pønser på at kaste et par kroner efter rent garderobemæssigt her til efteråret og vinteren? En jakke? Et par boots? Eller noget helt tredje?
efterårsmodefeaturedherremodeherremode 2012mændstate of artvintermode
På visit hos GOODS på Østerbro – forretningen med de nøje udvalgte sager
Marbella Club – et tilbageblik på verdens måske bedste frokost
You may also like
Web-tv: Få styr på de maskuline lokker og...
Den med de sidste julegaver, som kan fås...
Den med de blandede maskuline julegaver
EN HERLIG VARE – DEL 29
Barberians – når skæg bliver til alvor. Og...
En tohjulet trio: Batavus, LeatherProjects & My Pleasure
Web-tv: Den med den lånte film med Jeppe
Frem med manchettene – og i med knapperne
Bond Moments – tanker om feel good
EN HERLIG VARE – DEL 26
Vincent 20. september 2011 - 22:11
Dunveste har aldrig været ude!!! 🙂
Anonym 21. september 2011 - 06:48
Det kan der jo egentlig være noget om… 😉
Steffen 21. september 2011 - 09:22
Man går aldrig helt galt i byen med en tyk strik og dunvest.
Jeg kunne ikke leve uden mine striktrøjer, jeg bor stort set i mine.
Dit videoklip virker ikke.
Anonym 21. september 2011 - 12:27
Så er jeg ikke galt på den – tak, Steffen.
PS: Video kan du se, hvis du refresher og drøner direkte til klippet. Klippet starter nemlig automatisk. Give it a shot. 🙂
Steffen 21. september 2011 - 15:53
Guest 21. september 2011 - 15:37
Ang. din kommentar om hængerøv, så er det da stadig in. Hvis du tager billedet ovenfor (https://usercontent.one/wp/my-pleasure.dk/wp-content/uploads/pre-winther.png?media=1637005267), så har han bukserne til at sidde nede midt på røven. Det kan man se på, at der er en hel del “løst” stof ved skridtet. Jeg tror ikke det at bære sine skinny jeans, så man har hængerøv, går af mode foreløbig.
Steffen 21. september 2011 - 16:05
Hvis du kigger på bukserne på de andre billeder kan du se, at risen er meget dyb, hvilket gør at de folder på den måde, når man sætter sig ned, så tvivler meget stærk på, at de sidder midt på røven.
Ang. skinny jeans med hængerøv, at det er in er ikke ens betydende med, at det er pænt, det var også mode på et tidspunkt med orange faux fur jakker og mænd over en hvis alder bør ikke gå i skinny jeans og slet ikke med hængerøv.
Anonym 21. september 2011 - 20:55
Jeg tænkte nu mere på den helt tossede teenage hængerøv, hvor underbenklæderne titter lige lovligt meget frem. 🙂
Erik H. Jeppesen 21. september 2011 - 19:04
Et NN.07 bælte, en lækker strik fra knowledge cotton apparel, et par red-wing boots & en jakke fra det italienske mærke Dolomite – så er jeg tilfreds! 😉
Save my name, email, and website in this browser for te next time I comment.
This site uses Akismet to reduce spam. Learn how your comment data is processed.
Bloggen samler nogle af mine oplevelser og møder med personlighedr og livsstil i bred forstand.
Hvilken type sommerferie skal være din næste?
FRA LØRDAG TIL LØRDAG – LIDT OM UGEN DER GIK – DEL 572
Facebook Instagram Youtube Email Soundcloud
@2017 - My-Pleasure. All Right Reserved. Udviklet af Grafikr
Ved at bruge hjemmesiden accepterer du brugen af cookies mere information Accepter
Cookie indstillingerne på denne hjemmeside er aktiveret for at give dig den bedste oplevelse. Hvis du fortsætter med at bruge hjemmesiden uden at ændre dine cookie indstillinger eller du klikker Accepter herunder, betragtes dette som din accept